CELEX: 32016D0530
Language: ro
Date: 2016-04-01 00:00:00
Title: Decizia de punere în aplicare (UE) 2016/530 a Comisiei din 1 aprilie 2016 privind o măsură luată de Germania în conformitate cu Directiva 2006/42/CE a Parlamentului European și a Consiliului, de interzicere a introducerii pe piață a unui tip de grup electrogen [notificată cu numărul C(2016) 1779] (Text cu relevanță pentru SEE)

5.4.2016   
            
            
               RO
            
            
               Jurnalul Oficial al Uniunii Europene
            
            
               L 88/32
            
         DECIZIA DE PUNERE ÎN APLICARE (UE) 2016/530 A COMISIEI
   din 1 aprilie 2016
   privind o măsură luată de Germania în conformitate cu Directiva 2006/42/CE a Parlamentului European și a Consiliului, de interzicere a introducerii pe piață a unui tip de grup electrogen
   
      
         [notificată cu numărul C(2016) 1779]
      
   
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2006/42/CE a Parlamentului European și a Consiliului din 17 mai 2006 privind echipamentele tehnice și de modificare a Directivei 95/16/CE (1), în special articolul 11 alineatul (3),
   întrucât:
   
               (1)
            
            
               În conformitate cu procedura prevăzută la articolul 11 alineatul (2) din Directiva 2006/42/CE, Germania a informat Comisia cu privire la o măsură de interzicere a introducerii pe piață a unui grup electrogen de tipul Rotenbach FO-65/LB2600, fabricat de Zhejiang Lingben Machinery and Electronics Co. Ltd, China și distribuit de Fringo GmbH & Co.KG, Germania.
            
         
               (2)
            
            
               Motivul luării măsurii a fost neconformitatea grupului electrogen cu cerințele esențiale de sănătate și siguranță prevăzute în anexa I la Directiva 2006/42/CE.
            
         
               (3)
            
            
               Secțiunea 1.5.1 din anexa I la Directiva 2006/42/CE referitoare la aprovizionarea cu energie electrică impune ca echipamentele tehnice care dispun de o sursă de electricitate să fie proiectate, construite și echipate astfel încât toate pericolele de natură electrică să poată fi prevenite. Grupul electrogen prezintă următoarele deficiențe:
               
                           —
                        
                        
                           cablurile expuse între comutatorul de contact și dispozitivul de aprindere al motorului pe benzină, precum și bateria de 12 V ușor accesibilă ar putea provoca, în eventualitatea unei defecțiuni, un șoc electric sau un incendiu la un scurt circuit al bateriei;
                        
                     
                           —
                        
                        
                           deși panoul de comandă al grupului electrogen era acoperit cu o carcasă la spate, intrarea cablurilor (cablul generatorului) și o deschidere în carcasă erau proiectate în așa fel încât era posibil să fie accesate piesele sub tensiune ale conexiunii de 230 V a voltmetrului și piesele sub tensiune ale prizei de putere;
                        
                     
                           —
                        
                        
                           unele componente ale panoului de control nu corespundeau nivelului de protecție IPX3;
                        
                     
                           —
                        
                        
                           mai multe cabluri de împământare erau conectate la o conexiune terminală atât la priza de 400 V, cât și la prizele de 230 V;
                        
                     
                           —
                        
                        
                           extremitățile cablurilor au fost cositorite fără manșoane terminale, fapt care a sporit riscul unui șoc electric potențial fatal în cazul în care utilizatorul atinge o parte a produsului aflat sub înaltă tensiune;
                        
                     
                           —
                        
                        
                           cu excepția cablului de împământare (combinație bicoloră verde/galben) niciunul dintre cabluri nu era în mod clar identificabil. Nu exista nicio schemă de conexiuni care să fi permis identificarea cablurilor;
                        
                     
                           —
                        
                        
                           codul de culori utilizat pentru diferite tipuri de cabluri nu corespundea cerințelor.
                        
                     
         
               (4)
            
            
               Secțiunea 1.7.3 din anexa I la Directiva 2006/42/CE privind marcarea echipamentelor tehnice impune ca echipamentele tehnice să fie marcate în mod vizibil, lizibil și indelebil cu un minimum de detalii. Grupul electrogen pe benzină nu prezenta nicio etichetă cu mențiunea „grup electrogen de mică putere”. Plăcuțele cu datele tehnice erau lipite și ușor de îndepărtat. Numele societății și adresa completă a producătorului lipseau.
            
         
               (5)
            
            
               Comisia a invitat Fringo GmbH & Co.KG și Zhejiang Lingben Machinery and Electronics Co. Ltd să prezinte observațiile lor privind măsura luată de Germania. Nu a fost primit niciun răspuns.
            
         
               (6)
            
            
               Examinarea elementelor de probă furnizate de autoritățile germane confirmă faptul că grupul electrogen pe benzină, fabricat de Zhejiang Lingben Machinery and Electronics Co. Ltd și distribuit de Fringo GmbH & Co.KG, Kurfürstendamm 96, 10709 Berlin, nu respectă cerințele esențiale de sănătate și siguranță prevăzute la articolul 5 alineatul (1) litera (a) din Directiva 2006/42/CE și că această neconformitate generează riscuri grave de rănire a utilizatorilor. Prin urmare, este oportun să se considere că măsura luată de Germania este justificată,
            
         ADOPTĂ PREZENTA DECIZIE:
   Articolul 1
   Măsura luată de Germania de interzicere a introducerii pe piață a unui grup electrogen de tipul Rotenbach FO-65/LB2600, fabricat de Zhejiang Lingben Machinery and Electronics Co. Ltd, China și distribuit de Fringo GmbH & Co.KG, Kurfürstendamm 96, 10709 Berlin, este justificată.
   Articolul 2
   Prezenta decizie se adresează statelor membre.
   
      Adoptată la Bruxelles, 1 aprilie 2016.
      
         
            Pentru Comisie
         
         Elżbieta BIEŃKOWSKA
         
            Membru al Comisiei
         
      
   
   
      (1)  JO L 157, 9.6.2006, p. 24.